Po 75 rokoch opäť na mieste činu: Škoda Sport ozdobou vytrvalostných pretekov Le Mans Classic

**› V roku 1950 sa Škoda zúčastnila slávnej 24-hodinovky v Le Mans ako posledné české vozidlo s českou posádkou**

**› Boli postavené len dva exempláre športového vozidla na báze „Tudoru“; štvorvalcový motor s objemom 1 089 cm3 / 50 k (37 kW) dosahoval maximálnu rýchlosť 140 km/h**

**› Po 75 rokoch sa na ikonický okruh vrátila pôvodná Škoda Sport, a to pri príležitosti 130. výročia založenia českej automobilky**

**› Vozidlo s jedinečným príbehom sa od 3. do 6. júla na okruhu v Le Mans tešilo zaslúženej pozornosti**

Bratislava, 7. júla 2025 **– Pred 75 rokmi sa Škoda po prvý raz postavila na štart legendárnych 24-hodinových pretekov Le Mans s pretekárskym špeciálom Škoda Sport. Unikát, ktorý bol precízne zrenovovaný do pôvodného stavu, sa v modernej histórii na slávny okruh opakovane vrátil vďaka účasti na prestížnych pretekoch historických športových vozidiel Le Mans Classic. V tomto roku, keď si Škoda pripomína 130. výročie svojho založenia, patrilo toto vozidlo opäť k vrcholom podujatia – a to aj vďaka tomu, že svojím výkonom na trati zaujalo divákov.**

Je 24. júna 1950 a minútová ručička štartovacích hodín sa práve posunula na 16:00. Pretekár mladoboleslavskej automobilky Václav Bobek prebieha štartovaciu rovinku, rýchlo zasadá za volant špeciálu Škoda Sport so štartovým číslom 44 a vyráža do prvého 13,65 kilometra dlhého kola v Le Mans. *„Vždy, keď na tomto ikonickom okruhu zasadám do kokpitu nášho zrenovovaného vozidla, si v duchu predstavujem vtedajší štart Václava Bobka. Pre značku Škoda aj pre mňa osobne je to naozaj výnimočný okamih, z ktorého mám husiu kožu,“* hovorí Michal Velebný, vedúci reštaurátorskej dielne Múzea Škoda, vďaka ktorému sa unikátny pretekársky špeciál v posledných rokoch pravidelne vracia na legendárne miesta.

**Le Mans 1950: Prvý a zároveň posledný raz**

Účasť značky Škoda na vytrvalostných pretekoch v Le Mans bola v roku 1950 jedinečnou udalosťou. Európa bola v tom čase už rozdelená železnou oponou a pretekárske vozidlo z Mladej Boleslavi pôsobilo na štarte najnáročnejších vytrvalostných pretekov vo francúzskom Le Mans ako absolútna rarita. Dvojmiestny špeciál s ručne vyrábanou hliníkovou karosériou bol postavený na upravenej technike sériového modelu Škoda 1101 „Tudor“ z roku 1946 a používal množstvo bežných dielov. Až do svitania bola Škoda Sport na druhom mieste vo svojej triede vozidiel do 1 100 cm3 a na celkovom piatom mieste v indexe výkonnosti. Po 13 hodinách – po dosiahnutí priemernej rýchlosti 126 km/h – zmaril nádej na prekvapivý výsledok prasknutý krúžok piestneho čapu. Keďže predpisy pretekov neumožňovali túto drobnú technickú poruchu opraviť na mieste, ukázalo sa, že 121. kolo bolo pre značku Škoda v Le Mans posledné.

**Špecifické technické úpravy pre optimálny výkon na trati**

Škoda Sport mala dva prídavné svetlomety na lepšie osvetlenie v noci a špeciálne prieduchy v maske chladiča optimalizovali chladenie bubnových bŕzd na predných kolesách. Predĺžený rázvor náprav na2 150 mm zabezpečoval lepšiu jazdnú stabilitu. Vozidlo vážilo 700 kg vrátane náradia a náhradných dielov. Vodou chladený štvorvalcový motor s objemom 1 089 cm3 dosahoval výkon 50 k (37 kW) pri 5 200 ot/min a maximálnu rýchlosť 140 km/h. Elektrinu dodával český výrobca PAL 12 V. Špeciálnu palivovú zmes tvoril benzín, etanol a aceton. Spotreba 12 litrov na 100 km bola na svoju dobu, a aj v porovnaní s konkurenciou, nízka. Posádka vozidla Škoda vďaka tomu nemusela tak často tankovať.

**Opäť na mieste činu**

Vďaka svojmu štartu v Le Mans a skvelým výkonom na prestížnej trati pred 75 rokmi má dnes pôvodné vozidlo Škoda Sport, ako aj jeho jazdci Václav Bobek a Jaroslav Netušil, trvalé miesto medzi pretekárskymi legendami. Vozidlo sa v súčasnosti pravidelne zúčastňuje prestížnych pretekov Le Mans Classic. Prvýkrát sa toto vozidlo na okruh po náročnej šesťročnej renovácii znovu vrátilo v roku 2022 a počas uplynulého víkendu (3. – 6. júla) opäť nechýbalo na štartovom rošte, aby aj v prostredí vytrvalostných pretekov publiku pripomenulo tohtoročné 130. výročie, ktoré oslavuje automobilka Škoda. Michal Velebný zúročil svoje skúsenosti z predchádzajúcich ročníkov a hoci sa preteky historických vozidiel nejazdia 24 hodín, naplno si užil jazdu vo vysokom tempe – cez deň aj v noci za slabého svetla reflektorov svojho vozidla Škoda Sport. Pretekársky špeciál napokon prišiel do cieľa na 36. mieste vo svojej kategórii.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk)

Obrázok, na ktorom je koleso, vozidlo, pozemné vozidlo, pneumatika

Obsah vygenerovaný umelou inteligenciou môže byť nesprávny.

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Fotografie k téme:**

|  |  |
| --- | --- |
|  | **Po 75 rokoch opäť na mieste činu: Škoda Sport ozdobou vytrvalostných pretekov Le Mans Classic**  Škoda Sport mala dva prídavné svetlomety pre lepšie osvetlenie v noci a špeciálne prieduchy v maske chladiča optimalizovali chladenie bubnových bŕzd na predných kolesách.  [Download](https://cdn.skoda-storyboard.com/2025/07/250707_A-legend-returns-to-Le-Mans-Skoda-Sport-1_8123642e.jpg) **Zdroj: Škoda Auto** |

|  |  |
| --- | --- |
|  | **Po 75 rokoch opäť na mieste činu: Škoda Sport ozdobou vytrvalostných pretekov Le Mans Classic**  Pretekársky špeciál napokon prišiel do cieľa na 36. mieste vo svojej kategórii.  [Download](https://cdn.skoda-storyboard.com/2025/07/250707_A-legend-returns-to-Le-Mans-Skoda-Sport-2_f2e6e698.jpg) **Zdroj: Škoda Auto** |

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi tri najpredávanejšie značky v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.